rlitschk/wikidir huggingface dataset:
Love Affair betekent Love Affair, US-amerikaanschen Speelfilm ut dat Johr 1932, Love Affair, US-amerikaanschen Speelfilm ut dat Johr 1939, Love Affair, düütsch Filmdrama ut dat Johr 1980, Love Affair, philippiensche Filmromanze ut dat Johr 1980, Love Affair, US-amerikaansche romantische Filmkummedie ut dat Johr 1994, Love Affair, britische Musikgrupp, de 1966 grünnt weer, Love Affair, Musikalbum vun Amii Stewart ut dat Johr 1996. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sir Tannatt William Edgeworth David (* 28. Januar 1858 in St Fagans, Glamorganshire, Wales; † 28. August 1934 in Sydney, Australien) weer en britisch-austraalsch Geoloog, Landvermeter un Polarforscher. He hett de Magdalen College School, Oxford, besöcht un 1881 sien Afsluss as B.A. makt. 1882 is Tannatt William Edgeworth David nah Australien utwannert, um en Stäe as Geodät vun de Geological Survey of New South Wales antotreden; dat folg en Professur för Geologie an de Universität vun Sydney van 1891 bit 1924. Sien eegentlich Interessenrebeet weer aber de Feldforschung, so hett he sück 1897 an en Expeditschoon up dat Funafuti-Atoll bedeeligt, wo he dat Enstahn vun Korallenriff-Formatschonen in’ Pazifik ünnersöen dee. 1886 hett he de Köhlenfelder in dat Hunter Valley in New South Wales opdeckt. Tüschen 1907 un 1909 nehm he an de Nimrod-Expeditschoon ünner Ernest Shackleton deel. Dorbi gelung dat en Grupp, to de David, Douglas Mawson, Alistair Mackay, Jameson Boyd Adams un Eric Stewart Marshall hörrn deen, 1908 de Erstbestiegen vun den Mt. Erebus, den eenzigen Vulkan in de Antarktis. 1909 harr he maatgevlichen Andeel an de Lokaliseeren vun den magnetischen Süüdpool. Torüch in Australien, hett David över 150 Lehrböker verfaat, de bedüüdensten dorvan sünd „Geographical Notes of the
Saiph (araab.:سي; an sik saif al-dschabbār „Sweert vun’n Rees“) is de Egennaam vun den Steern κ Orionis (Kappa Orionis). De Naam kummt dorher, dat de araabschen Astronomen in dat Steernbild Orion en Rees sehn hebbt. As Saiph weer egentlich en annern Steern betekent, wat histoorsch verkehrt överdragen worrn is. Disse Fehler is denn aver bibehollen worrn. Ut hüütige Sicht ist dat neemlich de linke Foot vun’n Orion. Saiph is de sösshellste Steern vun dat Steernbild. Mit en schienbore Helligkeit vun 2,07 kann he licht mit dat fre’e Oog sehn warrn. Sien Afstand weer fröher överschätzt. Na en Neebestimmen dör den Hipparcos-Satellit is he ruchweg 650 Lj vun de Sünn weg, man de Bereken hett en groot Fehlerrebeet. Dat is aver ungefähr de glieke Afstand, den ok Rigel vun de Sünn hett. Vun’n Tyyp her is Saiph en Blauen Rees mit de Spektralklass B0 un de Lüüchtkraftklass Ia. Vunwegen dat he den gröttsten Deel vun sien Energie in’t ultravigelette Rebeet vun’t Spektrum afstrahlt schient he ’n beten bleker as Rigel. Sien bolometrische Helligkeit is 65.000 grötter as de vun de Sünn. In’t sichtbore Licht is sien Lüüchtkraft jümmer noch mehr as dat 6000facke vun de Sünn. Na’n hüütigen Stand vun de
Wintersleep is en kanaadsche Independent-Rockgrupp ut Halifax, Nova Scotia. Se besteiht ut de fief Musikers Paul Murphy, Loel Campbell, Tim D’eon, Jon Samuel un Mike Bigelow. De Musikgrupp is in’t Johr 2008 mit en Juno Award uttekent worrn. Wintersleep is in’t Johr 2001 grünnt worrn. Se hebbt twee Albums bi Dependent Music publizeert, en Independent-Musiklabel in Yarmouth, dat 1994 grünnt weer. 2006 hett Wintersleep en Verdrag mit Labwork Music maakt, en Partnerlabel vun Sonic Unyon un EMI Music Canada, bi dat se jemehr beiden eersten Albums noch mol för den US-amerikaanschen un kanaadschen Markt nee verapentlicht hebbt. Nee weern dorbi Bonus-Leder un Videos, de dat bi eerste Rutkamen nich geven hett. Jemehr drütt’ Album weer 2007 Welcome to the Night Sky. Dat Johr dorop weer de Grupp denn mit den Juno Award uttekent in de Kategorie 'New Group of the Year. De Liddmaten vun de Grupp arbeit faken ut mit annere Musikers tosamen. Murphy un D’eon hebbt tosamen in de Grupp Kary speelt, bi de ok de Slagtüüchspeler Campbell tietwies mit dorbi weer. Campbell is aver noch an en Reeg annere Projekten bedeleigt, so as Contrived, Holy Fuck, Hayden, Chikita Violenta, Land of Talk, The Holy Shroud oder The Remains
De Jean Hersholt Humanitarian Award is en Sünnerpries, de vun de Academy of Motion Picture Arts and Sciences bi de Oscarvergaav an enkelte Personen vergeven warrt, de in’n Sinn vun de Filmindustrie för sünnere humanitäre Verdeensten ehrt warrn schüllt. As Sünnerpries warrt de nich regulär jeed Johr utgeven, man blots, wenn dat dorför en sünneren Grund gifft. Nöömt is disse Pries na den Filmschauspeler Jean Hersholt. 1957 – Y. Frank Freeman 1958 – Samuel Goldwyn 1960 – Bob Hope 1961 – Sol Lesser 1962 – George Seaton 1963 – Steve Broidy 1966 – Edmond L. Depatie 1967 – George Bagnall 1968 – Gregory Peck 1969 – Martha Raye 1970 – George Jessel 1971 – Frank Sinatra 1973 – Rosalind Russell 1974 – Lew Wasserman 1975 – Arthur B. Krim 1976 – Jules C. Stein 1978 – Charlton Heston 1979 – Leo Jaffe 1980 – Robert Benjamin 1982 – Danny Kaye 1983 – Walter Mirisch 1984 – M. J. Francovich 1985 – David L. Wolper 1986 – Charles „Buddy“ Rogers 1990 – Howard W. Koch 1993 – Audrey Hepburn (posthum vergeven) un Elizabeth Taylor 1994 – Paul Newman 1995 – Quincy Jones 2002 – Arthur Hiller 2005 – Roger Mayer 2007
De Irving G. Thalberg Memorial Award is en Filmpries, de siet 1937 an sünners kreative Filmproduzenten vergeven warrt, de sik lange Johren Möh geven hebbt, bi de Produkschoon vun Filmen mit hoge künstlerische Gööd to arbeiden. De Pries is en Nabilln ut Bronze vun’n Kopp vun Irving Thalberg. He warrt in’n Rahmen vun de Oscarvergaav utgeven, aver nich jeed Johr. Angeven sünd de Johren vun de Priesvergaav. Irving G. Thalberg Memorial Award op Oscars.org (engelsch)
De John-A.-Bonner-Medaille is en Utteken, de bi de Oscarvergaav as Ehrung för utermatige Leistungen un dat Engagement bi’t Wohren vun de hogen Standards utgeven warrt. Nöömt is de Medaille na John A. Bonner, en Toontechniker, de mehr as dörtig Johren Liddmaat vun de Oscar-Jury weer. De Utteken is 1977 to’n eersten mol vergeven worrn – dormols noch ünner de Beteken Medal of Commendation. Ehrn hüütigen Naam hett se in’t Andenken an John A. Bonner eerst 1997 kregen. De Medaille warrt nich jeed Johr vergeven. 1977 – Gordon E. Sawyer un Sidney Paul Solow 1978 – John O. Aalberg, Linwood G. Dunn, Loren L. Ryder un Waldon O. Watson 1979 – Charles G. Clarke un John G. Frayne 1980 – Fred Hynes 1985 – John H. Whitney, Sr. 1986 – E. M. Lewis 1990 – Roderick T. Ryan, Don Trumbull un Geoffrey H. Williamson 1991 – Richard J. Stumpf un Joseph Westheimer 1992 – Petro Vlahos 1994 – John A. Bonner 1996 – Volker Bahnemann un Burton Stone 1997 – Pete Clark 1998 – David W. Gray 1999 – Edmund M. DiGiulio un Takuo Miyagishima 2000 – N. Paul Kenworthy, Jr. 2001 – Ray Feeney 2002 – Curt Behlmer un Richard
Stagecoach betekent Stagecoach, US-amerikaanschen Western ut dat Johr 1939, Stagecoach, US-amerikaanschen Western ut dat Johr 1966, Stagecoach, US-amerikaanschen Feernsehfilm ut dat Johr 1986, Stagecoach, finnschen Kortfilm ut dat Johr 2010, Stagecoach, Stadt in Texas, USA, Stagecoach, Oort in Nevada, USA, Stagecoach, brietsche Musikgrupp ut London, Stagecoach Group, brietsch Verkehrsünnernehmen, Stagecoach Festival, Musikfestival in Indion, Kalifornien, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jörg Naeve (* 19. März 1967) is en düütsch Springrieder. In’ Juni 2012 leeg he up Platz 118 vun de Weltranglist. 2010 keem he mit de Mannschap in den Natschonenpries vun Hickstead up den tweeten Platz. Bi den Natschonenpries vun Linz keem he 2012 mit de düütsch Mannschap up den fievten Platz. aktuelle: Coolidge 2 (*2002), bruun Holsteener, Vader: Clinton, Modervader: Contender Commanchi (*2001), Wallach, Vader: Cassini I, Modervader: Laur. Crusador, in Besitt vun JK Horsetrucks D'accord 68, (* 2008), Holsteener ehmalge Turnierpeer: Arko III, dornah vun Nick Skelton reeden, intüschen in Rente. Catoki (*1998), bruun Holsteener-Hingst, Vader: Cambridge, Modervader: Silvester, intüschen ünner Philipp Weishaupt in’ Sport. Carlo 273 (*2001), Holsteener Schimmelwallach, Vader: Contender, Modervader: Cascavelle, af 2008 vun Nick Skelton reeden. Nemo, dornah vun Nick Skelton reeden. Chambertin (*1993; † 2009), dunkelbruun Holsteener Hingst, van 1998 bit 1999, wurr wegen en Krüüzbandreet ut den Sport nommen. Calado 2 (*2001), bruun Holsteener-Wallach, Vader: Calando I, Modervader: Landgraf I, af Mai 2013 vun Marco Kutscher un Henrik von Eckermann reeden. 2010: 1. Platz in de Finalprüfung un de Gesamtwertung bi dat Lotto 3plus 1-Finale (S***) vun de Baltic Horse Show, 2. Platz in’ Natschonenpries in Hickstead 2011: 7. Platz in dat
Julius Axelrod (* 30. Mai 1912 in New York City; † 29. Dezember 2004 in Rockville, Maryland) weer en US-amerikaansch Pharmakoloog un Neurochemiker. Axelrod is in ärmlich Verhältnissen as Söhn vun jöödsch Inwannerer ut Polen in de New Yorker East Side upwussen. Sien wetenschaplich Karriere fung 1933 as Laborassistent ahn Betallen an, nahdem he sien Biologie-Bachelor an en New Yorker College maakt harr. All bald hett de Pharmakoloog Bernard Brodie dat Potenzial vun den jungen Wetenschapler erkennt un hett hüm in sien Labor haalt. Beid hebbt dat Medikament Paracetamol to'n Dörbröök verhulpen. Wiels sien Arbeit studeer he nebenbi un hett sien Afsluss to'n Master of Science 1941 an de New York University maakt. Mit 43 Johren hett he sien Doktertitel an de George Washington University in Washington, D.C. maakt un hett dornah sien eegen Labor bi de National Institutes of Health in Bethesda, Maryland leit.. För sien Arbeiten kreeg he 1970 gemeensam mit Ulf Svante von Euler-Chelpin un Sir Bernard Katz den Nobelpries för Physiologie oder Medizin för hör Opdecken in' Tosammenhang mit de humorale Transmittern in de Nervenenn' un den Mechanismus vun hör Spiekern, Freegaav un Inaktiveeren. He gellt dormit as Pionier in de Entwicklung vun Antidepressiva. Axelrod weer
Michael Whitaker (* 17. April 1960) is en britisch Springrieder. He leevt in Nottingham un bedrifft dor en Turnierstall. Whitaker fung mit söben Johr an, up Ponys to rieden, mit sössteihn hett he sien eerst internatonale Prüfungen reeden un mit twintig Johr wurr he de bit dorhen jüngste Winner vun dat berühmt Hickstead Derby. In' September 1993 övernehm he vun sien Bröer John Whitaker de Führung vun de Weltranglist. Whitaker is för sien untrüglich Geföhl för stuur Peer un för sien ökonomischen Rietstil bekannt. Wiederhen gellt he to de Rieders, de to de Rekord-Deelnehmers bi Europameesterschapen un Weltcup-Springen tellt. In' Februar 2012 befunn he sück up Platz 24 vun de Springrieder-Weltranglist. Whitaker hett mit sien Ex-Fru Veronique dree Kinner (Jack, Molly und Katie Jane), leevt intüschen aber mit sien nee Fru Melissa tosommen. Bit Sömmer 2010 leev un traineer sien Neffe William Whitaker bi hüm, nah en Meenensverscheedenheit is de aber in de Shaw Stud Farms dicht bi Telford wesselt. 2009 wurr Whitaker wegen en positiv Dopingproov vun sien Peerd Tackeray veer Maand lang sparrt. In de Proov, de in' Mai bi dat Turnier in La Baule nommen wurrn weer, wurr de Substanz Altrenogest nahwiest, de bi Hingsten un Wallachen
De Flagg vun den US-Bundsstaat Alaska wurr an’ 2. Mai 1927 annommen. De Flagg wiest acht golden Steerns up dunkelblau Grund. Se stellt de Steernkonstellatschoon Groot Boor mit den Polarsteern dor. In de offiziell Beschrieven steiht dat Blau, en vun de Natschonalfarven vun de USA, för den Himmel an’ Avend, dat blau Meer, de Bargseen un de Wildblöömen vun Alaska (Vergissmeinnicht). De Farv Gold stellt den Riekdom dor, de sück in de Bargen un Strööms vun Alaska verbargt. De Flagg van 1927 wurr dör John Ben („Benny“) Benson entworfen, en 13-johrigen Oorinwahner vun Alaska, de in Seward leven dee. Grund weer en Wettbewarf, bi de Schoolkinner ut ganz Alaska en Flagg för dat Rebeet vun Alaska entwerfen sullen. Etwa 700 Vörslääg geev dat ut de Klassenstuufen 7 bit 12. De meest Vörslääg hebbt Variatschonen vun dat Staatssegel oder Symbole as de Middernachtssünn, dat Polarlucht, Booren oder Goldwascherpannen harrt. Benson kreeg för sien Vörslag en Priesgeld vun 1.000 Dollar un een Klock. In en 2001 dörführt Internet-Afstimmen vun de North American Vexillological Association (den Noordamerikaanschen Flaggenkunn-Verband) wurr disse Flagg ünner de teihn best Flaggen vun de US-Bundsstaaten un de kanaadsch Provinzen up den fievten Platz wählt. http://www.nava.org/Flag%20Design/State&Provincial%20Survey%202001/surveyresults.htm The Flag Institute (Hrsg.):
Wuhlenborg (hoochdüütsch Wuhlenburg) is en Dörp in de Gemeen Stell in’n Landkreis Horborg, Neddersassen. Wuhlenborg liggt in de Masch von de Elv achter’n Diek von de Seev un dicht bi de Münn von de Seev in de Elv. In’n Süden reckt de Oort bet an’n Ashuser Möhlenbeek, de dor in de Seev münnt. In’n Süüdwesten von Wuhlenborg liggt dat Naturschuulrebeed Ünner Seevdaal. De Naveröörd sünd Ossenwarder Elvdiek in’n Noorden, Fiefhusen in’n Noordoosten, Hoow, Rosenweid un Flegenbarg in’n Oosten, Achterdiek un Stell in’n Süden, Maschen un Hössen in’n Süüdwesten, Mäkelfeld un Brookdamm in’n Westen un Grootmoordamm, Over un Bullenhusen in’n Noordwesten. Dat Riddergood in Wuhlenborg hett in de Midd von dat 18. Johrhunnert toeerst de Familie Schrader un denn de Familie Soltau tohöört. In de twete Hälft von dat 19. Johrhunnert hett dat denn de Familie Dobbeler övernahmen un in dat fröher 20. Johrhunnert de Familie Ast. Vör 1885 leeg Wuhlenborg in’t Amt Winsen un na 1885 in’n Kreis Winsen, de 1932 denn Deel von’n Landkreis Horborg worrn is. 1929 is de Gemeen Wuhlenborg Deel von de Gemeen Rosenweid worrn. An’n 1. Juli 1972 is Wuhlenborg mit de Gemeenreform in Neddersassen tohoop mit Rosenweid Deel von de Gemeen Stell worrn. Wuhlenborg
Jérémie Périn (* 1978) is en franzööschen Animator un Speelbaas. Périn hett von 1998 bet 2000 an de Gobelins L'Ecole de L'Image in Paris studeert. Von 2001 af an hett he denn för verscheden Studios as Animator arbeidt un weer von 2004 af an ok fakener Speelbaas. 2007 hett he bi dat Studio Je suis bien content anfungen un an TV-Serien so as CO2, Nini Patalo un Socks arbeidt. Ok för Autochenille Production hett he an Sardine de L'Espace un Le Chat du Rabbin arbeidt. 2009 hett he dat Intro för den Film Gainsbourg (Vie héroïque) maakt un ok dat Musikvideo Truckers Delight för Flairs. 2011 hett he dat Musikvideo för Fantasy von DyE maakt. 2012 weer he Speelbaas bi de Reeg Merci Satan von Mondo Media. Jérémie Périn in de Internet Movie Database (engelsch) Websteed mit en poor von Périn sien Videos (engelsch)
Heka (araab.: الهقعة al-haqʿa „Witten Plack“) oder Meissa (araab.: Al-Maisan „Dat Lüchten“) sünd Naams för den Steern λ Orionis, de ’n beten nöördliche vun de Lien Beteigeuze – Bellatrix liggt. He is de ölvenhellste Steern vun’n Orion. Heka is en Resensteern vun de Spektralklass O8 III un en schienbore Helligkeit vun 3,54. Sien Dörmeter is ruchweg 10 mol so groot as vun de Sünn un hett ruchweg de 28-facke Masse. Bito is Heka en swacke Röntgenborn mit en Energiespitz in’t Rebeet 0.2–0.3 keV. Heka is in Wohrheit en Dubbelsteernsystem mit en Winkelafstand vun 4,41″. De lüttere Steern hett en schienbore Helligkeit vun 5,61 mit de Spektralklass B0,5 V un höört to de Hööftreeg. In gröttere Feernrohren kann he al sehn warrn. Man dat gifft noch de Kumponent Heka C, de wat wieter weg liggt. Dat is en Hööftregensteern mit de Spektralklass F8 V. Dat warrt vermoodt dat Heka C noch vun en Brunen Dwarg ümkreist warrt, de blots en lütte Masse opwiest. Underhill, A. B. et al. (1979): Effective temperatures, angular diameters, distances and linear radii for 160 O and B stars, Monthly Notices of the Royal Astronomical Society 189: 601–605 Tetzlaff, N.; Neuhäuser, R.; Hohle, M. M. (2011): A
Sebastian Brendel (* 12. März 1988 in Schweet, DDR) is en düütschen Kanusportler. He arbeit bi de düütschen Bundspolizei. Brendel maakt den Sport mit den Eener-Canadier in Schweet siet 1996, man siet 2000 traineert he bi’n KC Potsdam. De Dörbrook in sien Loopbahn keem in’t Johr 2005, as he in Szeged in Ungarn in’t Öller vun 17 Johren bi de Juniorenweltmeetserschoppen Dubbelweltmeester in sien Klass worrn is. Twee Johr later weer he to’n eersten mol qualifizeert för dat Natschonalteam vun de Leistungsklass un weer Viezweltmeester in’n Veerer-Canadier bi de Weltmeesterschoppen 2007 in Duisborg. 2008 wunn he Bronze un Sülver bi de Europameesterschoppen in Mailand in sien Klass Eener-Canadier. Sien gröttsten Spood bit hüüt harr he bi de Olympischen Spelen 2012 in London, as he in de Klass vun’n Eener-Canadier de Goldmedaille wunnen hett. 2005: Juniorenweltmeesterschop – 1. C1 500 m, 1. C1 1000 m 2006: Junioreneuropameesterschop – 1. C1 500 m, 1. C1 1000 m 2007: Europameesterschop – 3. C4 500 m 2007: Weltmeesterschop — 2. C4 500 m 2008: Europameesterschop – 2. C1 500 m, 3. C1 1000 m 2009: Europameesterschop – 2. C1 1000 m, 3. C1 500 m, 2. 4 x 200 m Staffel 2009: Weltmeesterschop —
Alfons Lütke-Westhues (* 17. Mai 1930 in Westbevern; † 8. März 2004 in Warnduorp) weer en düütsch Springrieder. De gröttste Spood in sien Karriere weer dat Winnen vun de Goldmedaille mit de Mannschap bi de Olympisch Spelen 1956 in Stockholm tosommen mit Fritz Thiedemann un Hans Günter Winkler. Sien öllere Bröer August Lütke-Westhues wunn 1956 in’t Völsiedigkeitsrieden ok olympisch Medaillen. Olympisch Spelen 1956 in Stockholm: Goldmedaille Mannschap op Ala Datenbank up de Websteed vun dat IOC Mai 2006 www.sport-komplett.de Mai 2006 Rheinlands Reiter - Pferde April 2004 Eckhard F. Schröter: Das Glück dieser Erde...: Leben und Karriere deutscher Springreiter Fischer-Taschenbuch-Verlag, Frankfort a. M. 1980, ISBN 3-596-23019-5
Franziska Weber (* 24. Mai 1989 in Potsdam, DDR) is en düütsche Kanusportlersche. Se is Weltmeestersche und mehrfacke Europameestersche un hett ok al olympische Medaillen wunnen. Weber maakt Kanurennsport bi’n KC Potsdam un is 2009 to’n eersten mol in de düütsche Natschonalmannschop vun’n Kanurennsport beropen worrn. Bi de Europameetserschoppen 2009 hett se in’n Eener-Kajak über 1000 m den tweeten Platz maakt achter de Ungaarsche Katalin Kovács. Butendem hett se över 500 m in’n Twee’er Kajak mit ehr Partnersche Fanny Fischer de Bronzemedaille haalt. Vörher hett se al bi de Junioren-Weltmeesterschoppen 2005 tweemol den drüdden Platz maakt un 2007 tweemol den tweeten Platz. Spood harr se ok bi de Olympschen Sommerspelen 2012 in London. Dor hett Weber tosamen mit Tina Dietze, Carolin Leonhardt un Katrin Wagner-Augustin över 500 m in’n Veerer-Kajak de Sülvermedaille haalt.. Bito harr se mit Tina Dietze tosamen över 500 m in’n Twee’er-Kajak de Nees vörn hatt un de Goldmedaille na Huus bröcht. Weber leevt in Potsdam, woneem se an de Fackhoochschool Potsdam Boingenieurswesen studeert. Resultaten Olympia 2012 (engelsch), afropen an’n 8. August 2012 Resultaten Olympia 2012 (engelsch), afropen an’n 9. August 2012 offizielle Websteed Porträt bi’n DKV Kort-Porträt vun’n DOSB
Pierino Baffi (* 15. September 1930 in Vailate; † 27. März 1985 in Bergamo) weer en italieensch Radrennfohrer. Pierino Baffi weer Profi-Rennfohrer van 1953 bit 1966. Sien gröttste Spood weer dat, in en Johr – 1958 – Deelstrecken in all dree groot Rundfohrten (Tour de France, Giro d’Italia un Vuelta a España) ro winnen. Dit Kunststück kunn eerst Alessandro Petacchi in dat Johr 2003 nochmals schaffen. Insgesamt söss Mal is Baffi bi de Tour an Start gahn. Sien best Platzeeren in de Gesamtwertung weer Platz 23 in dat Johr 1957. Een Johr vörher harr he den Giro di Romagna wunnen und 1960 keem he bi den Giro dell’Emilia as Eerst in’t Ziel. Je tweemal hett he dat Rennen Mailand-Mantua (1959, 1962), as ok de 'Trofeo Matteotti (1962, 1963) wunnen. Pierino Baffi weer de Vader vun den Radrennfohrer Adriano Baffi. Pierino Baffi in de Datenbank vun Radsportseiten.net
Andrew „Andy“ Murray (* 15. Mai 1987 in Dunblane, Schottland) is en britisch Tennisspeler. Bitlang sien gröttste Spood is de Gewinn vun de Goldmedaille in’t Eenzel bi de Olympisch Spelen 2012 in London, as he Roger Federer besiegen kunn. Todem reck he in’t Düppel noch de Sülvermedaille in’t Mixed tosommen mit Laura Robson. In dat sülvig Johr hett he ok noch de US Open in't Endspeel gegen Novak Đoković wunnen. He weer dormit de eerst britisch Tennisspeler siet 1936, de en Grand-Slam-Turnier winnen kunn. 2009 stunn he all up Platz 2 in de Tennis Weltranglist. För Grootbritannien hett he bitlang 22 Davis-Cup-Insatzen harrt. 2013 kun he dat Turnier vun Wimbledon winnen un weer dormit de eerste britisch Speler siet 77 Johr, de dat schafft hett. Ok sien Bröer Jamie is Tennisspeler, mit de he ok all Düppelturniere wunnen hett. Murray, Andy: Hitting back : the autobiography. London : Century, 2008. – ISBN 978-1-84605-167-8. Andy Murray. Mehr Biller, Videos oder Audiodateien to’t Thema gifft dat bi Wikimedia Commons. ATP-Profil vun Andy Murray (engelsch) ITF-Profil vun Andy Murray (engelsch) Davis Cup-Statist (engelsch) Offiziell Websteed
Dat Plattschapp is en plattdüütschen Internet-Laden, de plattdüütsche Böker, Spele, CDs un anner Saken verköfft. De Website is op Plattdüütsch schreven. De Laden wörr 2003 vun de Studentin Birgit Frese un ehren Broder Heiko Frese ut Hassendörp in’n Landkreis Rodenborg grünnt un weer in’n Februar 2003 toeerst online. De Idee dor achter weer, dat de Kunnen in de Künn kriegen künnt, wat dat allens op Plattdüütsch gifft un jem de Möglichkeit to geven, all de plattdüütschen Warken to köpen, de een sünst mitünner blots swoor utfinnig maken kann. Dat Plattschapp hett bet nu över 3000 Artikels in’t Sortiment opnahmen, de een köpen kann. To’n 1. Januar 2007 hett de Bibliothekarin Signe Preis-Frese (Fro vun Heiko Frese) ut Lümborg dat Plattschapp övernahmen. Siet Vörjohr 2015 höört ok de Plaggenhauer-Verlag to dat Plattschapp. Websteed vun dat Plattschapp (plattdüütsch)
De Flagg vun den US-Bundsstaat Maine wurr in dat Johr 1909 inführt. De Flagg wiest dat Segel vun Maine up en blau Feld. Blau ist de Farv vun de Union. Dat Segel wiest en Elch ünner en Kiefernboom as ok en Buer un en Seemann, de de Arbeit dorstellen, de fröher vun de Siedlers maakt wurr. De Boom steiht för de in Maine bedreeven Schippbau. De Steern wiest Maine as ehmals nördlichsten Bundsstaat ut. Schildholler sünd en Farmer un en Seemann. Ünner den Steern steiht dat latiensch Motto vun den Bundsstaat:„Dirigo.“ („Ick führe.“) Dit Motto steiht ok in de Hannels- un Marineflagg vun 1939. Hannels- un Marineflagg, 1939 The Flag Institute (Hrsg.): Nationalflaggen der Welt. Hamburg: Edition Maritim, 2000. ISBN 3-89225-402-8 Karl-Heinz Hesmer: Flaggen und Wappen der Welt. Geschichte und Symbolik der Flaggen und Wappen aller Staaten. Gütersloh: Bertelsmann Lexikon Verlag, 1992. ISBN 3-570-01082-1 The Maine State Flag (engelsch Beschrieven) State of Maine (engelsch Beschrieven) The Official Maine State Seal (engelsch Beschrieven vun dat Segel) The Great Seal of Maine (engelsch Beschrieben vun dat Segel)